[{"text_idx": "#000000", "text": "Lo\u0303una-Eestis, u\u0308hes ilusas jo\u0303eka\u0308a\u0308rus, seisab veski, kus elab noor tu\u0308tarlaps Mari. Tema kohta o\u0308eldakse, et ta on no\u0303id, ta aitab inimestel kadunud asju u\u0308les leida, aitab neid ihu- ja vaimuha\u0308dasid ravitseda ja oskab vist natuke ennustada. See veski on tema maailm, seal on tema hing ja mujal tal elu ei ole. Tema vend, mo\u0308lder Oskar aga ei suuda veski majandusega toime saada ja tahab selle a\u0308ra mu\u0308u\u0308a ning viimases ha\u0308das no\u0303ustub veski (vo\u0303i oma elu) pa\u0308a\u0308stmiseks appi vo\u0303tma Mari u\u0308leloomulikke vo\u0303imeid. Elu muutub, aga kas just selles suunas, mida mo\u0303eldi ja oodati? Mis juhtub, kui no\u0303iduja ise satub armastuse nimel oma so\u0303nade lummusevo\u0303rku?\nIndrek Hargla maagiline na\u0308itema\u0308ng viib meid ta\u0308napa\u0308evast ku\u0308ll 1930-ndatesse, vesiveskisse, kus toimetavad va\u0308rvikad tegelased, aga nende mured na\u0308ivad nii ta\u0308napa\u0308evased \u2013 vastamata armastus vo\u0303i armastuse puudumine, ebakindlus tuleviku ees, rahaha\u0308dad ja kohustused, mida me ei jaksa ta\u0308ita. Aga kui ko\u0303igi nende murede lahendamiseks kasutada pisut no\u0303idust, pisut so\u0303nu ja esivanemate teadmisi, siis vo\u0303ib juhtuma hakata kummalisi asju.\nSee na\u0308itema\u0308ng viib meid radadele, kus na\u0308htava ko\u0303rval eksisteerib ka na\u0308htamatu maailm, mida me otseselt silmaga ei na\u0308e ja ka\u0308ega ei katsu, kuid mis meid juhib."}, {"text_idx": "#000002", "text": "Ajateatri lavastustes sisaldub pu\u0308u\u0308e la\u0308bi mineviku mo\u0303testada olevikku."}, {"text_idx": "#000003", "text": "Kahjuks hetkel ei ole pileteid mu\u0308u\u0308gil, AGA..."}]